ที่ทำการกำนันตำบลปาล์มพัฒนา

หมู่ที่ ๓ ตำบลปาล์มพัฒนา

อำเภอมะนัง จังหวัดสตูล ๙๑๑๓๐

๒๐ กรกฎาคม ๒๕๕๘

เรื่อง รายงานผลการประชุมคณะกรรมการหมู่บ้าน(กม.)ประจำเดือนกรกฎาคม

เรียน นายอำเภอมะนัง

สิ่งที่ส่งมาด้วย ๑. รายงานการประชุมคณะกรรมการหมู่บ้าน (กม.) จำนวน ๑ ฉบับ

๒. รายชื่อผู้เข้าร่วมการประชุม จำนวน ๑ ฉบับ

๓. ภาพถ่ายการประชุม จำนวน ๑ ฉบับ

ด้วยทางบ้านผังปาล์ม ๔,๕ หมู่ที่ ๓ ตำบลปาล์มพัฒนา อำเภอมะนัง จังหวัดสตูล ได้ปฏิบัติตามคำสั่งจากทางอำเภอให้จัดการประชุมคณะกรรมการหมู่บ้านและราษฎรประจำเดือน ขึ้นในวันที่๑๖ กรกฎาคม ๒๕๕๘ ทั้งนี้ได้มีการประชุมคณะกรรมการหมู่บ้านและราษฎร และได้ดำเนินการเสร็จเรียบร้อยแล้ว จึงขอรายงานมายังอำเภอเพื่อเป็นหลักฐานในการจัดเก็บข้อมูล ด้านการทำงาน

จึงเรียนมาเพื่อโปรดทราบ

ขอแสดงความนับถือ

(นายสมพร เกลี้ยงกลม)

กำนันตำบลปาล์มพัฒนา อำเภอมะนัง จังหวัดสตูล

รายงานการประชุมประจำเดือนกรกฎาคม

ครั้งที่ ๗/๒๕๕๘

วันพฤหัสบดี ที่๑๖ เดือนกรกฎาคม พ.ศ. ๒๕๕๘ เวลา ๑๓.๐๐ น.

ณ ศาลาเอนกประสงค์บ้านผังปาล์ม ๔

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เริ่มประชุมเวลา ๑๓.๐๐ น.

เมื่อที่ประชุมพร้อมนายสมพร เกลี้ยงกลม กำนันตำบลปาล์มพัฒนา ประธานการประชุมได้ดำเนินการประชุมตามระเบียบวาระการประชุม ดังนี้

ระเบียบวาระที่ ๑ เรื่องประธานแจ้งที่ประชุมทราบ

-การออกหน่วยอำเภอ...ยิ้มเคลื่อนที่ อำเภอมะนัง ประจำปี ๒๕๕๘ เพื่อดำเนินการตามที่กระทรวงมหาดไทยได้มีนโยบายในการให้บริการประชาชนในเชิงรุก เพื่อบริการประชาชนและแก้ไขปัญหาความเดือดร้อนต่างๆ ของประชาชน โดยออกเยี่ยมเยียนประชาชนในท้องถิ่นทุรกันดาร ตลอดจนนำบริการของรัฐไปบริการประชาชนในพื้นที่ได้อย่างทั่วถึง ซึ่งส่งผลให้ประชาชนมีทัศนคติที่ดีต่อทางราชการ ครั้งที่ ๗ ในวันที่ ๑๕ กรกฎาคม ๒๕๕๘ ณ โรงเรียนบ้านมะนัง หมู่ที่ ๕ ตำบลปาล์มพัฒนา อำเภอมะนัง จังหวัดสตูล จึงขอเชิญชาวบ้านเข้าร่วมออกหน่วยดังกล่าวด้วย

ระเบียบวาระที่ ๒ เรื่องรับรองรายงานการประชุมครั้งที่ ๖/๒๕๕๘ เมื่อวันที่๖ มิถุนายน ๒๕๕๘

มติที่ประชุม ไม่มี

ระเบียบวาระที่ ๓ เรื่องติดตามผลการประชุมครั้งที่ ๖/๒๕๕๘ เมื่อวันที่๖ มิถุนายน ๒๕๕๘

ไม่มี

ระเบียบวาระที่ ๔ เรื่องเสนอเพื่อทราบและพิจารณา

­ประธาน ๔.๑ โครงการศูนย์เรียนรู้ป่าต้นน้ำบ้านผังปาล์ม ๔,๕ ที่ได้งบสนับสนุนจากสำนักงานกองทุนสนับสนุนการสร้างเสริมสุขภาพ (สสส.) ขณะนี้ได้ดำเนินโครงการและได้ขอปิดงวดโครงการงวดที่ ๑ แล้ว ส่วนเอกสารการเงินก็ได้มีการทำหลักฐานทางการเงิน การรายงานผลการดำเนินกิจกรรมหน้าเว๊ปก็เรียบร้อย ท่านสามารถเข้าไปดูได้ที่www.คนใต้สร้างสุข และรอเงินงวดที่ ๒ เพื่อจัดกิจกรรมต่อไปและสรุปผลการดำเนินงานที่ผ่านมา ดังนี้

1. เยาวชนแกนนำตาวิเศษจำนวน ๒๐ คน เป็นเยาวชนในชุมชนเรียนที่โรงเรียนผังปาล์ม ๔ และโรงเรียนปาล์มพัฒนาวิทย์
2. ต้นไม้ยืนต้นที่ปลูกไปแล้วทั้งหมดจำนวน ๑๑๒ ต้น
3. แหล่งเรียนรู้ชุมชน ๑ แห่ง คือสระน้ำสมใจ
4. แผนที่ชุมชน ๒ แบบ คือแผนที่ทำมือและแผนที่ภาพถ่ายดาวเทียม
5. ชาวชุมชนมีจิตสำนึกในการอนุรักษ์ทรัพยากรธรรมชาติมากขึ้น เพราะมีเหตุการณ์ที่เกิดขึ้นจริงในทุกปี คือการประสบภัยธรรมชาติ แห้งแล้งในฤดูแล้งและดินสไลด์ในฤดูฝน

๔.๒ การลักขโมยกล้วยจำนวน ๑๒ เครือ ริมถนนตั้งแต่สี่แยกหน้าถึงสี่แยกปาล์ม ๔ ตอนนี้ยังจับโจรไม่ได้ ก็ขอฝากชาวบ้านทุกท่านช่วยเฝ้าระวังมีเบอะแสอะไรให้รีบแจ้งทางผู้นำทันที

๔.๓ การแต่งตั้งประธานสตรีคนใหม่ ซึ่งประธานคนเก่าคือ นางสุภาภรณ์ บุญเส้ง ได้หมดวาระไป และทางองค์การพัฒนาบทบาทสตรี ตำบลปาล์มพัฒนาได้มีหนังสือแจ้งให้มีการคัดเลือกประธานสตรีแทนคนเก่าที่หมดวาระไปแล้ว ขอให้ชาวบ้านเสนอชื่อขึ้นมาเพื่อลงมติที่ประชุมในการคัดเลือกบุคคลเพื่อเข้ารับตำแหน่งประธานสตรี หมู่ที่ ๓ ตำบลปาล์มพัฒนา

มติที่ประชุม -เห็นชอบให้นางพรรณี เกลี้ยงกลม เป็นประธานสตรีหมู่ที่ ๓ ตำบลปาล์มพัฒนา

๔.๔ เนื่องจากว่าทางหมู่ที่ ๓ ตำบลปาล์มพัฒนา อำเภอมะนัง จังหวัดสตูล ในทุกๆปี ทางหมู่บ้านของเราจะประสบภัยธรรมชาติ คือในช่วงฤดูแล้งจะเกิดภัยแล้ง ช่วงระยะเวลาประมาณ ๒ – ๓ เดือน และในแต่ละปีจะได้รับความช่วยเหลือจากองค์การบริหารส่วนตำบลปาล์มพัฒนา แต่การช่วยเหลือยังไม่เพียงพอเนื่องจากว่าองค์การบริหารส่วนตำบลปาล์มพัฒนาต้องรับผิดชอบ ๑๐ หมู่บ้าน แต่หมู่บ้านของเราจะขาดน้ำใช้ในครัวเรือนเป็นส่วนมาก ซึ่งก็จะส่งผลกระทบอื่นๆ อีกตามมา เช่น ผลไม้ที่เป็นพืชเศรษฐกิจในหมู่บ้าน ได้แก่ ลองกอง เงาะ ทุเรียน มังคุด ก็จะทยอยยืนต้นตาย เพราะไม่มีน้ำรด อีกทั้งอาชีพเสริมที่ชาวบ้านได้ทำใน ช่วงฤดูแล้งก็ทำไม่ได้ เพราะไม่มีน้ำ หมู่บ้านของเราไม่มีความสมดุลในระบบนิเวศ เพราะฤดูฝนก็เกิดดินสไลด์ ฤดูแล้งก็แล้งหนัก และทางหมู่บ้านก็ได้เห็นถึงความเดือดร้อนและเพื่อเป็นการสร้างขบวนการเรียนรู้ร่วมกันของคนในชุมชน ปลูกฝังจิตสำนึกในการรักษาและอนุรักษ์สิ่งแวดล้อมที่ยังคงเหลืออยู่ เพื่อในวันข้างหน้าลูกหลานที่กำลังจะเติบใหญ่ และทางธนาคารเพื่อการเกษตร และสหกรณ์ ได้เห็นถึงความเดือดร้อนของชาวบ้าน ธนาคารจึงจัดทำ โครงการสร้างฝายชะลอน้ำ (ขนาดกลาง) เพื่อรองรับน้ำจากฝายชะลอน้ำ(ขนาดเล็ก)ในชุมชน เพื่อกักเก็บน้ำไว้ใช้อุปโภคบริโภค และอนุรักษ์ดิน น้ำ ป่า และสิ่งแวดล้อมอย่างยั่งยืน โดยสนับสนุนงบประมาณจากกองทุนบรรเทาความเดือดร้อนผู้ประสบภัยธรรมชาติและภัยพิบัติ และขอมติที่ประชุมเพื่อการดำเนินงานขั้นต่อไป คือ เสนอโครงการธนาคารเพื่อการเกษตรและสหกรณ์ เพื่อขออนุมัติงบประมาณในการทำฝายชะลอน้ำ(ขนาดกลาง)

มติที่ประชุม -เห็นชอบให้มีการจัดทำฝายชะลอน้ำ(ขนาดกลาง) เพราะหมู่บ้านของเราประสบภัยแล้งเป็นประจำทุกปี เพื่อรองรับน้ำจากฝายชะลอน้ำ(ขนาดเล็ก)ในชุมชน เพื่อกักเก็บน้ำไว้ใช้อุปโภคบริโภค และอนุรักษ์ดิน น้ำ ป่า และสิ่งแวดล้อมอย่างยั่งยืน เป็น หมู่บ้าน ได้แก่ ลองกอง เงาะ ทุเรียน มังคุด ในการจำหน่าย และมีอาชีพเสริมในช่วงยางปิดกรีด ชาวบ้านได้มีรายได้และลดการเป็นหนี้นอกระบบ

ระเบียบวาระที่ ๕ เรื่องอื่นๆ

น.ส.สายใจ นาคะทิฐถิ - เงินรางวัลชนะเลิศการแข่งขันกีฬาชักคะเยอ จำนวน ๑,๘๐๐ บาท ขอให้ชาวบ้าน

ส.อบต. เสนอเพื่อลงมติในที่ประชุม

มติที่ประชุม -ให้สมาชิก อบต. สายใจ นาคะทิฐถิ เก็บเงินรางวัลไว้ เพื่อใช้เป็นกองกลางในการแข่งกีฬาครั้งต่อไป

-การพ่นหมอกควันได้เลื่อนออกไปโดยไม่มีกำหนดเนื่องจากว่าฝนได้ตกติดต่อกันเป็นระยะเวลาหลายวันแล้ว ตั้งแต่วันที่ ๓ ก.ค. มาถึงวันนี้ฝนยังไม่หยุดตกที

ผอ. โรงเรียนผังปาล์ม๔ -โรงอาหารของโรงเรียนปลวกกินได้รับความเสียหาย และเกรงว่าลูกหลานของท่านอาจได้รับอันตรายทางคณะกรรมการสถานศึกษาและคณะครูได้ประชุมเพื่อหามติที่ประชุมในการดำเนินการแก้ไข และมติที่ประชุมได้ลงมติว่าจะทำโรงอาหารใหม่เพื่อความปลอดภัย และขอรับบริจาคไม้ เงินงบประมาณจำนวน ๑๐๐,๐๐๐ บาท เป็นค่าวัสดุ เช่นตะปู กระเบื้อง เนื่องจากว่าทางโรงเรียนก็ไม่มีงบประมาณ ท่านใดที่มีไม้ก็เชิญร่วมสมทบทุนในการสร้างโรงอาหารในครั้งนี้ด้วย

เจ้าหน้าที่สาธารณะสุข -ขณะนี้ทางหมู่ที่ ๓ มีจำนวน อสม. ไม่ครบจำนวน คือ ๑๓ คน และจะมีการแต่งตั้ง

อำเภอมะนัง อสม. คนใหม่เพื่อเข้าไปทำงานในเดือนตุลาคมนี้ ต้องรอให้หมดสิ้นปีงบประมาณก่อน ก่อนที่จะเข้ามาเป็น อสม. ต้องผ่านการคัดเลือกในที่ประชุมเพื่อหาคนที่ตั้งใจทำงานเข้ามาทำงานไม่ได้มากับเส้นสาย

-การระวังโรคระบาดไข้เลือดออกที่มียุงลายเป็นพาหะนำโรค ให้สังเกตบริเวณรอบๆ บ้านว่ามีวัดสุทีมีน้ำขัง เพราะเป็นสาเหตุที่มีลูกน้ำยุงลาย ให้คว่ำทำลาย เพราะยุงกัดคนที่เชื้อไข้เลือดออกแล้วมากัดเรา ก็จะทำให้ป่วยเป็นโรคไข้เลือดออก ดังนั้นต้องระวัง

นางสมร ปรีดาพาก -ในวันที่ ๑๖ กรกฎาคมนี้ ทางเจ้าหน้าที่สาธารณะสุขจะลงพื้นที่เพื่อเยี่ยมผู้ป่วยติด

อสม. เตียง จำนวน ๒ ราย คือ นางหลับ เกลี้ยงกลม และนายเรียง เขียวระยับ

ประธาน ขอบคุณทุกคนที่เข้าร่วมประชุมในครั้งนี้ และช่วยประชาสัมพันธ์บอกต่อๆไปด้วย

ให้คนที่เขาไม่ได้มาประชุมได้รับทราบข้อมูลข่าวสาร เพราะว่าบางท่านอาจจะมีภารกิจ ที่ต้องทำและฝากถึงเรื่องการลักเล็กขโมยน้อย ชุมชนต้องช่วยกันดูแลซึ่งกันและกันพบคนที่น่าสงสัยให้รีบแจ้งผู้นำชุมชนได้ตลอด ๒๔ ชั่วโมง

ปิดประชุมเวลา ๑๕.๓๐ น.

ลงชื่อ...........................................ผู้จดรายงานการประชุม

(นางณัฐณิชา ขำปราง)

บัณฑิตอาสาฯ หมู่ที่ ๓ ตำบลปาล์มพัฒนา

ลงชื่อ........................................ผู้รับรองรายงานการประชุม

(นายสมพร เกลี้ยงกลม)

กำนันตำบลปาล์มพัฒนา

ภาพการประชุมประจำเดือนกรกฎาคม

ครั้งที่ ๗/๒๕๕๘

วันอังคารที่๑๔ เดือนกรกฎาคม พ.ศ. ๒๕๕๘ เวลา ๑๓.๐๐ น.

ณ ศาลาเอนกประสงค์บ้านผังปาล์ม ๔

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 

 

 